wannaphong/clean_thaiwikipedia huggingface dataset:
# เพลลา
เพลลา  เป็นเมืองโบราณตั้งอยู่ทางตอนกลางของมาเซโดเนีย ประเทศกรีซ รู้จักกันดีในฐานะที่เป็นเมืองหลวงในประวัติศาสตร์ของราชอาณาจักรมาเกโดนีอา ในสมัยกรีซโบราณ และเป็นสถานที่ประสูติของทั้งพระเจ้าอเล็กซานเดอร์มหาราช และพระเจ้าพีลิปโปสที่ 2 พระราชบิดาของพระองค์ ชื่อ เพลลา ในภาษากรีกโบราณ หมายถึง "ก้อนหิน" 

เพลลาถูกกล่าวถึงเป็นครั้งแรก โดยเฮรอโดตัสแห่งฮาลิคาร์นาสซัส (ล.VII, 123) ในความเกี่ยวเนื่องกับการสงครามของพระเจ้าเซิร์กซีส และ โดยนักประวัติศาสตร์ ธูซีดิดีส (Thucydides) ซึ่งบรรยายถึงการขยายตัวของมาเกโดนีอา และสงครามกับชาวเทรเชียน

เพลลาถูกสร้างขึ้นให้เป็นเมืองหลวงของอาณาจักรโดยพระเจ้าอาร์คิเลอัสที่ 1 แห่งมาเกโดนีอา  เพื่อแทนที่พระราชวัง-นคร ไอไก (Aigai) ซึ่งเป็นพระราชวังเก่าJ. Roisman, I. Worthington. A Companion to Ancient Macedonia. John Wiley and Sons, 2010. p. 92 (ปัจจุบันตั้งอยู่ที่เมืองเวรกีน่า (Vergina) ในตอนเหนือของกรีซ) โดยอาร์คิเลอัสเชิญ ซีวซิส (Zeuxis) ช่างวาดภาพและทาสีที่เก่งที่สุดในสมัยนั้นมาตกแต่งพระราชวังให้ และยังเชิญศิลปินเรืองนามอื่น ๆ มาพำนักด้วย รวมถึงนาฏศิลปินเอกยูริพิดีสจากเอเธนส์ ละครของยูริพิดีสเรื่อง แบคไค (Bacchae) ก็ได้ออกแสดงบนเวทีเป็นครั้งแรกที่วังนี้ ราวปีที่ 408 ก่อนค.ศ. เซโนฟอนบันทึกไว้ (เมื่อปีที่ 382 ก่อน ค.ศ.) ว่า เพลลาเป็นเมืองที่ใหญ่ และรำ่รวยที่สุดในมาเกโดนีอา

เมืองเพลลาเข้าสู่ยุคที่มีขีดความมั่งคั่งสูงสุดหลังจากพระเจ้าอเล็กซานเดอร์สิ้นพระชนม์ โดยเฉพาะภายใต้การปกครองของราชวงศ์แอนติปาทริด - ราชวงศ์อายุสั้นที่ก่อตั้งโดยแอนติปาเตอร์ และมีคาสซานเดอร์เป็นปฐมกษัตริย์ - และราชวงศ์แอนติโกนีด สิ่งก่อสร้างใหญ่โตที่หลงเหลือให้เห็นในแหล่งขุดค้นทางโบราณคดีส่วนใหญ่สร้างในรัชสมัยของแอนติโกนัสที่ 2  

หลังจากที่พันธมิตรกรีกและมาเกโดนีอา ถูกกองทัพสาธารณรัฐโรมันกำหราบลงในสงครามมาเกโดนีอาครั้งที่สาม นครเพลลาถูกเข้าปล้นชิงโดยกองทัพของโรม ในปีที่ 168 ก่อน ค.ศ. ทรัพย์สินของมีค่าถูกขนไปโรมเกือบทั้งหมด และราชอาณาจักรมาเกโดนีอาก็ถูกลดสถานะลงเป็นแค่จังหวัดหนึ่งของโรมนับแต่นั้นมา
# ออลล์ฟอลส์ดาวน์ (เพลงแอลัน วอล์กเกอร์)
ออลล์ฟอลล์สดาวน์  เป็นเพลงของโปรดิวเซอร์เพลง, ดีเจชาวนอร์เวย์ แอลัน วอล์กเกอร์ โดยมีนักร้องรับเชิญ คือ โนอา ไซรัส และโปรดิวเซอร์เพลง, ดีเจชาวอังกฤษ ดิจิตอลฟาร์มแอนิมอลส์ เรียบเรียงโดย ดิจิตอลฟาร์มแอนิมอลส์, ปาบีโล โบว์แมน, ซาราห์ แบรนชาร์ด และมี เดอะซิกซ์, มูด เมโลดีส, แอลัน วอล์กเกอร์ เป็นโปรดิวเซอร์, ประพันธ์คำร้องโดย เดอะซิกซ์, ปาบีโล โบว์แมน, ซาราห์ แบรนชาร์ด และแดเนียล บอยล์ เพลงนี้ออกจำหน่ายในวันที่ 27 ตุลาคม ค.ศ. 2017

รายการเพลง

ชาร์ต
 ชาร์ต (2017–18) อันดับสูงสุด Australia (ARIA) 99 Australia Dance (ARIA) 19 Ireland (IRMA) 65 Latvia (Latvijas Top 40) 24 Malaysia (RIM) 10Netherlands (Mega Top 50) 44 Netherlands (Dutch Dance Top 30) 3 New Zealand Heatseeker (RMNZ) 6 Norway (VG-lista) 1 Singapore (RIAS) 6 Spain (PROMUSICAE) 62 Sweden (Sverigetopplistan) 4

การรับรอง
# จอห์น โรเบิร์ตสัน (นักฟุตบอล เกิด พ.ศ. 2496)
จอห์น นีลสัน โรเบิร์ตสัน (เกิด 20 มกราคม ค.ศ. 1953) เป็นอดีต นักฟุตบอล อาชีพชาวสกอตแลนด์ เขาครอสบอลให้เทรเวอร์ ฟรานซิส โหม่งทำประตูชัยในยูโรเปียนคัพ นัดชิงชนะเลิศ 1979 ซึ่งน็อตติงแฮมฟอเรสต์ เอาชนะ มัลโม จากสวีเดนไปได้ 1-0 หนึ่งปีต่อมาเขาทำประตูชัยในยูโรเปียนคัพ นัดชิงชนะเลิศ 1980 ซึ่งนอตทิงแฮมฟอเรสต์เอาชนะฮัมบวร์ค จาก เยอรมันตะวันตก ไปได้ 1-0 ครองแชมป์ยุโรปเป็นสมัยที่ 2 ติดต่อกัน

เขายังเล่นให้กับทีมฟุตบอลชาติสกอตแลนด์ โดยทำประตูชัยนัดเจอกับอังกฤษในปี ค.ศ. 1981 และนัดเจอกับนิวซีแลนด์ใน ฟุตบอลโลก 1982 

เขาไปทำหน้าที่เป็นผู้ช่วยผู้จัดการทีมให้กับ มาร์ติน โอนีลล์ อดีตเพื่อนร่วมทีมฟอเรสต์ของเขาที่ เลสเตอร์ซิตี ระหว่างปี ค.ศ. 1995 ถึงปี ค.ศ. 2000 บทบาทสุดท้ายของโรเบิร์ตสันคือผู้ช่วยผู้จัดการทีมที่ แอสตันวิลลา กับ มาร์ติน โอนีลล์ อีกครั้งระหว่างปี ค.ศ. 2006 ถึง ค.ศ. 2010

สิ่งสืบทอด
จากผลโพลผู้เล่นยอดนิยมตลอดกาลของสโมสรฟุตบอลนอตทิงแฮมฟอเรสต์เมื่อ ค.ศ. 2015 โดย นอตทิงแฮมโพสต์ โรเบิร์ตสันอยู่ในอันดับที่หนึ่ง
# มาโลนาเกน
มาโลนาเกน เป็นกษัตริย์ชาวนิวเบียที่ปกครองที่เมืองเมโรอี ซึ่งปกครองในช่วงครึ่งแรกของคริสตศตวรรษที่ 6 ก่อนคริสตกาล โดยใช้พระนามทางการว่า "เซเคมคาเร"

พระองค์ถูกสันนิษฐาว่าเป็นพระราชโอรสของกษัตริย์อรามัตเล-โก กับพระนางอมานิตาคาเย แม้ว่าเป็นแค่เพียงสมมติฐาน และพระองค์มีพระมเหสีพระนามว่า ทักทัล ซึ่งได้ถูกฝังอยู่ที่นูริ (Nu. 45)

 การพิสูจน์ 
พระองค์เป็นที่รู้จักมาจากพีระมิดในนูริ (Nu.5) เช่นเดียวกันกับการค้นพบคาร์ทูธของพระองค์ที่เมืองกาวาจากวิหาร และวัตถุโบราณชิ้นอื่นๆ จากเมืองเมโรอีLazlo Török: Meroe City, an Ancient African Capital, London 1997, S. 237-41,
# อรามัตเล-โก
อรามัตเล-โกDerek A. Welsby, The Kingdom of Kush, British Museum Press, 1996. p.207 หรือ อัมทัลกา เป็นกษัตริย์ชาวนิวเบียที่ปกครองที่เมืองเมโรอี

 ครอบครัว 
พระองค์เป็นพระราชโอรสและเป็นผู้สืบทอดอำนาจของกษัตริย์แอสเพลตา กับพระนางเฮนุตตาเคบิต พระองค์มีพระมเหสีหลายพระองค์: [2]

 อตามาตากา พีระมิดของพระองค์อยู่ที่นูริ (Nu. 55) และพบหัวใจสคารับของพระองค์อยู่ที่ (Nu. 57)
 พิอังค์-ฮอร์ พระองค์ถูกฝังที่นูริ (Nu. 57)

 อาเค (กา?) เป็นพระราชธิดาของกษัตริย์แอสเพลตา อาจจะกับพระนางเฮนุตตาเคบิต พระองค์อาจจะเป็นพระขนิษฐาของกษัตริย์อรามัตเล-โก พระองค์ถูกฝังอยู่ที่นูริ (Nu. 38) 

 อมานิตาคาเย เป็นพระราชธิดาของกษัตริย์แอสเพลตา และเป็นพระขนิษฐาของกษัตริย์อรามัตเล-โก พระองค์เป็นพระราชมารดาของกษัตริย์มาโลนาเกน พระองค์ถูกฝังอยู่ที่นูริ (Nu. 26) และเป็นที่รู้จักมาจากตุ๊กตาชวาติและสิ่งของในพิธีศพหลายชิ้น

 มาเลตาเซน เป็นที่รู้จักมาจากตุ๊กตาชวาบติ พระองค์ถูกฝังอยู่ที่นูริ (Nu. 39)

 อนุสรณ์สถาน 
พระองค์มีพีระมิดอยู่ที่นูริ ซึ่งอาจจะถูกสร้างขึ้นในตอนปลายของคริสตวรรษที่ 6 หรือ 5 ก่อนคริสตกาล โบราณวัตถุที่มีชื่อเสียของพระองค์ที่มาจากเมืองเมโรอีLazlo Török: Meroe City, an Ancient African Capital, London 1997, S. 236-39,  โดยมีการพบชิ้นส่วนเครื่องประดับทองคำ ซึ่งบ่งบอกว่าพีระมิดหลังนี้เป็นของกษัตริย์หรือผู้ปกครองคนใดคนหนึ่ง
# จังหวัดมีซามิสโอกซีเดนตัล
จังหวัดมีซามิสโอกซีเดนตัล (เซบัวโน: Kasadpang Misamis; Subanen: Sindepan Mis'samis) เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือโอโรคีเวตา ผู้ที่ตั้งถิ่นฐานตั้งแต่แรกเริ่มในจังหวัดนี้คือชาวซูบาโนน ซึ่งเป็นเป้าหมายของกลุ่มโจรสลัดจากจังหวัดลาเนา

ชื่อจังหวัด บ้างก็มีที่มาจากสถานที่ตั้งฐานของชาวสเปนที่อ่าวปังกีล บ้างก็เพี้ยนมาจากคำว่า คูยามิส ซึ่งเป็นชื่อชนิดของมะพร้าว
# เควิน เฮกเตอร์
เควิน เจมส์ เฮกเตอร์ (เกิด 2 พฤศจิกายน ค.ศ. 1944 ที่ ลีดส์) อดีตนักฟุตบอลชาว อังกฤษ ที่ทำประตูได้ทั้งสิ้น 268 ประตูจากทั้งหมด 668 นัดจากการลงเล่นให้กับ แบรดฟอร์ด (พาร์ก อเวนิว) และ ดาร์บีเคาน์ตี โดยสถิติการลงเล่นกว่า 400 นัดของเขาสำหรับดาร์บีเคาน์ตีนับเป็นสถิติของสโมสรที่ยังคงอยู่จนถึงทุกวันนี้และเขาลงเล่น 2 นัดในนาม ทีมชาติอังกฤษ

 อาชีพ 
หลังจากประสบความสำเร็จกับสโมสรเล็ก ๆ ในลีกระดับล่างอย่าง แบรดฟอร์ด พาร์ก อเวนิว ทิม วอร์ด ผู้จัดการทีม ดาร์บีเคาน์ตี ในขณะนั้นได้เซ็นสัญญากับเขาใน ค.ศ. 1966 ซึ่งเขาเป็นผู้เล่นที่เป็นกุญแจในความสำเร็จภายใต้การคุมทีมของ ไบรอัน คลัฟ และ เดฟ แม็คเคย์ ในไม่กี่ฤดูกาลถัดมาโดยเขาจับคู่กับ จอห์น โอแฮร์ ซึ่งเฮกเตอร์ลงเล่นให้กับ เดอะแรมส์ (ฉายาของทีมดาร์บีเคาน์ตี) ทั้งสิ้น 12 ปีโดยพวกเขาสามารถคว้าแชมป์ ฟุตบอลลีกดิวิชัน 1 (เดิม) ได้ถึง 2 สมัย (สมัยแรกใน ค.ศ. 1972 ภายใต้คลัฟและสมัยที่ 2 ใน ค.ศ. 1975 ภายใต้แม็คเคย์) โดยดาร์บีสามารถคว้าแชมป์ ฟุตบอลลีกดิวิชัน 2 (เดิม) ใน ค.ศ. 1969 ทำให้เลื่อนชั้นขึ้นสู่ดิวิชัน 1 และสามารถเข้าสู่รอบรองชนะเลิศของ ยูโรเปียน คัพ เอฟเอคัพ และ ลีกคัพ

เขาย้ายออกจากทีมดาร์บีไปใน ค.ศ. 1978 และกลับมาร่วมทีมแกะเขาเหล็กใน ค.ศ. 1980 โดยเขาลงเล่นเป็นสถิติทั้งสิ้น 589 นัดให้กับทีมแกะเขาเหล็กทั้งสองช่วงแบ่งเป็น 486 นัดในลีกก่อนจะประกาศแขวนสตั๊ดใน ค.ศ. 1994

 แหล่งข้อมูลอื่น
# อานัลมาเย
อานัลมาเย เป็นกษัตริย์ชาวนิวเบียที่ปกครองที่เมืองเมโรอีDows Dunham and M. F. Laming Macadam, Names and Relationships of the Royal Family of Napata, The Journal of Egyptian Archaeology, Vol. 35 (Dec., 1949), pp. 139-149 ซึ่งปกครองอยู่ในช่วงคริสตศตวรรษที่ 6 ก่อนคริสตกาล

พระองค์เป็นผู้สืบทอดอำนาจต่อมาจากกษัตริย์มาโลนาเกน และมีผู้สืบทอดอำนาจจากพระองค์คือกษัตริย์อมานินาตาคิเลบเตSamia Dafa'alla, Succession in the Kingdom of Napata, 900-300 B.C., The International Journal of African Historical Studies, Vol. 26, No. 1 (1993), pp. 167- 174

พระองค์ถูกฝังพระศพอยู่ที่นูริ
# จังหวัดมีซามิสโอเรียนตัล
จังหวัดมีซามิสโอเรียนตัล (เซบัวโน: Sidlakang Misamis) เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือคากายันเดอโอโร ซึ่งปกครองอย่างเป็นอิสระจากตัวจังหวัด

จังหวัดมีซามิสโอเรียนตัลเป็นจังหวัดริมชายฝั่งทะเล ติดกับอ่าว 2 แห่งทางทิศเหนือ ได้แก่ อ่าวมาคาฮาลาร์ และอ่าวกิงกูก พื้นที่ทางตอนกลางของจังหวัดมีแม่น้ำหลายสาย ซึ่งมีจุดเริ่มต้นจากพื้นที่สูงในจังหวัดบูคิดโนน แม่น้ำสำคัญ ได้แก่ แม่น้ำคากายัน
# ยอซิป อิลิชิช
ยอซิป อิลิชิช (, ; เกิดวันที่ 29 มกราคม ค.ศ. 1988) เป็นนักฟุตบอลอาชีพชาวสโลวีเนีย ปัจจุบันลงเล่นให้กับสโมสรอิตาลี อาตาลันตาแบร์กามัสกากัลโช และทีมชาติสโลวีเนีย ในตำแหน่งกองกลางตัวรุก

อิลิชิชย้ายมาอยู่กับสโมสรอาตาลันตา ตั้งแต่วันที่ 5 กรกฎาคม ค.ศ. 2017 โดยย้ายมาจากฟีออเรนตีนา ด้วยค่าตัว 5.5 ล้านยูโร

เขาลงเล่นทีมชาตินัดแรกในนัดกระชับมิตรที่พบกับออสเตรเลีย เมื่อวันที่ 11 สิงหาคม ค.ศ. 2010 เขาทำประตูแรกให้กับทีมชาติเมื่อวันที่ 10 กันยายน ค.ศ. 2013 ในการพบกับไซปรัส

 การทำประตูในนามทีมชาติ 
ผลการแข่งขันของสโลวีเนียจะขึ้นต้นก่อน
 #  วันที่  สนาม  คู่แข่ง  ประตู  ผล  การแข่งขัน 1  10 กันยายน ค.ศ. 2013  GSP Stadium นิโคเซีย ไซปรัส    2–0   2–0  ฟุตบอลโลก 2014 รอบคัดเลือก 2  27 มีนาคม ค.ศ. 2015  Stožice Stadium ลูบลิยานา สโลวีเนีย    1–0   6–0  ฟุตบอลชิงแชมป์แห่งชาติยุโรป 2016 รอบคัดเลือก 3  10 มิถุนายน ค.ศ. 2017  Stožice Stadium ลูบลิยานา สโลวีเนีย    1–0   2–0  ฟุตบอลโลก 2018 รอบคัดเลือก 4  4 กันยายน ค.ศ. 2017  Stožice Stadium ลูบลิยานา สโลวีเนีย    1–0   4–0 5  2–0
# มังกีพันช์
มังกีพันช์  เป็นนามปากกาของ คาซูฮิโกะ คาโต (26 พฤษภาคม ค.ศ. 1937 – 11 เมษายน ค.ศ. 2019) เป็นศิลปินมังงะชาวญี่ปุ่น เกิดที่เมืองฮามานากะ จังหวัดฮกไกโด ประเทศญี่ปุ่น และอาศัยที่เมืองซากูระ จังหวัดชิบะ เรื่อยมาจนกระทั่งเสียชีวิต มีผลงานมังงะที่สร้างชื่อคือ จอมโจรลูแปง 

เขาเป็นศาสตราจารย์มังงะแอนิเมชัน (Manga Animation) คณะสื่อและศิลปะ มหาวิทยาลัยโอเตมาเอะเมื่อปี ปี ค.ศ. 2005 และเป็นศาสตราจารย์อาคันตุกะของมหาวิทยาลัยเทคโนโลยีโตเกียวเมื่อเดือนพฤษภาคม ค.ศ. 2010 เขาได้รับรางวัลโตเกียวอนิเมะในปี ค.ศ. 2015

มังกีพันช์เสียชีวิตด้วยโรคปอดบวมเมื่อวันที่ 11 เมษายน ค.ศ. 2019
# องค์การผู้บุกเบิกมวลสหภาพวลาดีมีร์ เลนิน
thumb|เยาวชนผู้บุกเบิกที่ Zeravshan Mountains ทาจิกิสถาน ในปี 1983

องค์การผู้บุกเบิกมวลสหภาพที่ตั้งชื่อตามวลาดีมีร์ อิลลิช เลนิน  หรือย่อเป็น เยาวชนผู้บุกเบิก เป็นองค์การเยาวชนสำหรับนักเรียนอายุตั้งแต่ 9-15 ปี ในสหภาพโซเวียต องค์การนี้ก่อตั้งขึ้นในวันที่ 19 พฤษภาคม 1922 โดยรูปแบบขององค์การนี้คล้ายคลึงกับองค์การลูกเสือในโลกตะวันตก เยาวชนผู้บุกเบิกจะถูกเรียนรู้ทักษะความร่วมมือทางสังคม และเข้าร่วมค่ายฤดูร้อนที่ได้รับทุนสาธารณะ

 แหล่งข้อมูลอื่น 
  Chronology of the organization 
 Schools Hit Books For New Methods, an article about the situation with youth organizations in post-Soviet Russia (archived)
  Photos, symbols, songs and personal experience by a former Young Pioneer
 Young Pioneers  – This site has information about the Pioneer movement in the Soviet Union as well as in other Communist countries
หมวดหมู่:สหภาพโซเวียต
หมวดหมู่:ก่อตั้งในปี พ.ศ. 2465
หมวดหมู่:สิ้นสุดในปี พ.ศ. 2534
# รัฐบาลพลัดถิ่นเชโกสโลวาเกีย
รัฐบาลพลัดถิ่นเชโกสโลวาเกีย, หรือมีชื่ออย่างเป็นการการคือ รัฐบาลชั่วคราวแห่งเชโกสโลวาเกีย (,) เป็นรัฐบาลที่จัตตั้งขึ่นโดย คณะกรรมาธิการแห่งชาติเพื่อการปลดปล่อยเชโกสโลวาเกีย รัฐบาลพลัดถิ่นเชโกสโลวาเกียได้รับการยอมรับครั้งแรกทางการทูตของอังกฤษ ชื่อนี้ถูกนำมาใช้โดยฝ่ายสัมพันธมิตรในสงครามโลกครั้งที่สองในขณะที่พวกเขารู้จักกันในภายหลัง คณะกรรมาธิการก่อตั้งขึ้นโดยอดีตประธานาธิบดีเชโกสโลวาเกีย เอ็ดเวิร์ด เบเนช ที่กรุงปารีส ประเทศฝรั่งเศสในเดือนตุลาคม 1939Crampton, R. J. Eastern Europe in the Twentieth Century — and after. Routledge. 1997. การเจรจาต่อรองกับฝรั่งเศสเกี่ยวกับสถานะการทูตไม่ประสบความสำเร็จรวมทั้งการยึดครองฝรั่งเศสของนาซี บังคับให้คณะกรรมาธิการต้องถอนตัวออกไปอยู่ในกรุงลอนดอนในปี 1940  ที่ทำการรัฐบาลพลัดถิ่นเชโกสโลวาเกียอยู่ในสถานที่ต่าง ๆ ในลอนดอน แต่ส่วนใหญ่จะอยู่ในอาคารที่เรียกว่า Fursecroft

เป็นรัฐบาลที่ถูกต้องตามกฎหมายสำหรับเชโกสโลวาเกียตลอดช่วงสงครามโลกครั้งที่สอง มีภารกิจหลักคือต่อต้านรัฐบาลฟาสซิสต์โดยเฉพาะการย้อนข้อตกลงมิวนิก ที่นำไปสู่การยึดครองเชโกสโลวาเกียของเยอรมนี และให้อาณาเขตโดยประมาณของสาธารณรัฐกลับไปมีขนาดเท่าเดิมเมื่อปี 1937 เช่นนั้นก็ถือว่าในที่สุด โดยประเทศเหล่านั้นยอมรับว่าเป็นความต่อเนื่องตามกฎหมายของสาธารณรัฐเชโกสโลวักที่ 1
# เฮ้! อาร์โนลด์
เฮ้! อาร์โนลด์  เป็นการ์ตูนทีวีแอนิเมชันของประเทศสหรัฐอเมริกา สร้างโดย เคร็ก บาร์ทเล็ตต์ ออกอากาศครั้งแรกเมื่อวันที่ 7 ตุลาคม พ.ศ. 2539 (ค.ศ. 1996) และยุติการออกอากาศเมื่อวันที่ 8 มิถุนายน พ.ศ. 2547 (ค.ศ. 2004) โดยออกอากาศทางช่องนิคคาโลเดียน

ตัวละคร
ตัวละครหลัก
 Arnold Shortman
 Gerald Johanssen
 Helga Pataki
ตัวละครเสริม
 Phoebe Heyerdahl
 Harold Berman
 Stinky Peterson
 Sid
 Rhonda Wellington Lloyd
 Eugene Horowitz
 Lila Sawyer

รายชื่อตอน
# ชื่อยาที่ได้รับอนุญาตของออสเตรเลีย
ชื่อยาที่ได้รับอนุญาตของออสเตรเลีย (หรือ AAN) เป็นชื่อเรียกหมวดเภสัชภัณฑ์ที่จัดตั้งโดย TGA เพื่อใช้ในประเทศออสเตรเลีย เมื่อปลาย พ.ศ. 2559 TGA ได้เปลี่ยนชื่อเภสัชภัณฑ์หลายอย่างให้ตรงกับ INN หรือชื่อเรียกอื่น เช่นตามแบบ USAN หากไม่มีใน INN (ตัวอย่างเช่น asparaginase)
# เอสตาดิโอเดลาเซรามิกา
เอสตาดิโอเดลาเซรามิกา  หรือชื่อเดิม เอลมาดริกัล  เป็นสนามฟุตบอลในเมืองบิยาร์เรอัล ประเทศสเปน ใช้งานมาตั้งแต่ปี ค.ศ. 1923 ที่นี่เป็นสนามเหย้าของสโมสรฟุตบอลบิยาร์เรอัลในลาลิกา ลีกระดับสูงสุดของสเปน สนามกีฬามีความจุ 24,890 ที่นั่ง , lfp.es ซึ่งประมาณครึ่งหนึ่งของประชากรในเมืองบิยาร์เรอัล ด้านหน้าสนามมีรูปปั้นเรือดำน้ำสีเหลืองตั้งอยู่

สนามแห่งนี้มีชื่อเดิมคือ เอลมาดริกัล ต่อมาทางสโมสรได้เปลี่ยนมาใช้ชื่อ เอสตาดิโอเดลาเซรามิกา (แปลว่า "สนามกีฬาเซรามิก") เมื่อวันที่ 8 มกราคม ค.ศ. 2017 ในนัดที่บิยาร์เรอัลเปิดบ้านพบกับบาร์เซโลนา โดยชื่อใหม่สื่อถึงอุตสาหกรรมเซรามิก
# สโมสรฟุตบอลเค็มนิทเซอร์
สโมสรฟุตบอลเค็มนิทเซอร์  เป็นสโมสรฟุตบอลเยอรมนี ตั้งอยู่ที่เมืองเค็มนิทซ์ รัฐซัคเซิน ปัจจุบันลงเล่นในดริทเทอลีกา ซึ่งเป็นลีกฟุตบอลระดับที่สามของเยอรมนี สโมสรก่อตั้งในปี ค.ศ. 1933 ภายหลังจากการล้มละลายของสโมสรเก่าในปี ค.ศ. 1899

สโมสรฟุตบอลเค็มนิทเซอร์เป็นหนึ่งในสมาชิกผู้ร่วมก่อตั้งสมาคมฟุตบอลเยอรมันเมื่อวันที่ 28 มกราคม ค.ศ. 1900 ณ เมืองไลพ์ซิช

 เกียรติประวัติ 
‡ ทีมสำรอง

 ลีก 
 เดเดแอร์-โอเบอร์ลีกา
 ชนะเลิศ: 1967
 รองชนะเลิศ: 1990
 เซ็นทรัลเยอรมันฟุตบอลแชมเปียนชิป
 รองชนะเลิศ: 1922, 1927, 1929
 Gauliga Sachsen
 ชนะเลิศ: 1935, 1936
 ลีกภูมิภาค ภาคเหนือ
 ชนะเลิศ: 2011
 ลีกภูมิภาค ภาคตะวันออกเฉียงเหนือ
 ชนะเลิศ: 1999
 NOFV-Oberliga Süd
 รองชนะเลิศ: 1996‡, 2007, 2008
 Sachsenliga
 ชนะเลิศ: 1993‡, 2010‡

 ถ้วย 
 FDGB-Pokal
 รองชนะเลิศ: 1969, 1983, 1989
 เดเอ็ฟเบ-โพคาล
 รอบรองชนะเลิศ: 1993
 ซัคเซินคัพ
 ชนะเลิศ: 1997, 1998, 2006, 2008, 2010, 2012, 2014, 2015, 2017
 รองชนะเลิศ: 1996‡, 2005, 2011, 2013

 ผลงานแบ่งตามฤดูกาล 
thumb|สนามกีฬา Gellertstraße เป็นสนามเหย้าของสโมสร
นี่คือผลงานแบ่งตามฤดูกาลของสโมสร
 ฤดูกาล ลีก ระดับ อันดับ 1999–00 ซไวเทอบุนเดิสลีกา II 11 2000–01 ซไวเทอบุนเดิสลีกา 18 ↓ 2001–02 Regionalliga Nord III 6 2002–03 Regionalliga Nord 11 2003–04 Regionalliga Nord 11 2004–05 Regionalliga Nord 15 2005–06 Regionalliga Nord 19 ↓ 2006–07 NOFV-Oberliga Süd IV 2 2007–08 NOFV-Oberliga Süd 2 ↑ 2008–09 Regionalliga Nord 7 2009–10 Regionalliga Nord 3 2010–11 Regionalliga Nord 1 ↑ 2011–12 ดริทเทอลีกา III 6 2012–13 ดริทเทอลีกา 9 2013–14 ดริทเทอลีกา 12 2014–15 ดริทเทอลีกา 5 2015–16 ดริทเทอลีกา 6 2016–17 ดริทเทอลีกา 8 2017–18 ดริทเทอลีกา 19 ↓
 การเพิ่มระดับลีก ดริทเทอลีกา ในปี ค.ศ. 2008 ทำให้ Regionalliga Nord ถูกลดชั้นไปอีกขั้น

สีสัญลักษณ์
 ↑ เลื่อนชั้น ↓ ตกชั้น
# ซามีร์ คันดานอวิช
ซามีร์ คันดานอวิช (เกิดวันที่ 14 กรกฎาคม ค.ศ. 1984) เป็นผู้รักษาประตูฟุตบอลชาวสโลวีเนีย โดยเขาลงเล่นให้กับสโมสรฟุตบอลอินแตร์นาซีโอนาเลมีลาโน หรืออินเตอร์มิลานนานกว่า 11 ปี ในฤดูกาล 2010–11 เขาเซฟจุดโทษได้มากถึง 6 ครั้ง ทำสถิติเซฟจุดโทษมากที่สุดต่อหนึ่งฤดูกาล เทียบเท่าฤดูกาล 1948–49

คันดานอวิชลงเล่นทีมชาติครั้งแรกในปี ค.ศ. 2004 จนถึงปัจจุบัน เขาลงเล่นไปแล้ว 81 นัด เป็นผู้เล่นที่ลงเล่นให้กับทีมชาติสโลวีเนียมากเป็นอันดับที่สอง และมากที่สุดสำหรับตำแหน่งผู้รักษาประตู เขาเคยเล่นให้ทีมชาติในการแข่งขันฟุตบอลโลก 2010

เขาถูกยกย่องให้เป็นหนึ่งในผู้รักษาประตูที่ดีที่สุด และเป็น 1 ใน 3 ผู้รักษาประตูที่ไม่ใช่ชาวอิตาลีที่สามารถคว้ารางวัลผู้รักษาประตูแห่งปีของเซเรียอา โดยเขาได้รับรางวัลนี้ 2 ครั้ง เขาได้รับฉายา แบทแมน อันเนื่องมาจากท่าทางของเขา

 เกียรติประวัติ 
 บุคคล 
 ทีมยอดเยี่ยมแห่งปีของเซเรียอา: 2010–11, 2012–13
 ผู้รักษาประตูแห่งปีของเซเรียอา: 2011, 2013
# จาโคโม โบนาเวนตูรา
จาโคโม โบนาเวนตูรา (เกิดวันที่ 22 สิงหาคม ค.ศ. 1989) เป็นนักฟุตบอลอาชีพชาวอิตาลี ปัจจุบันลงเล่นตำแหน่งกองกลางให้กับฟีออเรนตีนาและทีมชาติอิตาลี

โบนาเวนตูราเริ่มต้นอาชีพกับอาตาลันตาในปี ค.ศ. 2007 และย้ายไปมิลานในปี ค.ศ. 2017 ด้วยค่าตัว 7 ล้านยูโร ส่วนในนามทีมชาติ เขาลงเล่นนัดแรกเมื่อวันที่ 31 พฤษภาคม ค.ศ. 2013 นัดกระชับมิตรพบกับซานมารีโน

 เกียรติประวัติ 
 สโมสร 
อาตาลันตา
 เซเรียอา: 2010–11

มิลาน
 ซูแปร์โกปปาอีตาเลียนา: 2016

 บุคคล 
 Premio Gentleman: 2016
# ทรอย ดีนีย์
ทรอย แมทธิว ดีนีย์ (เกิดวันที่ 29 มิถุนายน ค.ศ. 1988) เป็นนักฟุตบอลชาวอังกฤษ ปัจจุบันลงเล่นตำแหน่งกองหน้าให้กับเบอร์มิงแฮมซิตี

ดีนีย์เริ่มต้นอาชีพกับสโมสรวอลซอลล์ ก่อนที่จะถูกปล่อยยืมตัวสั้น ๆ ให้กับเฮลโซเวนทาวน์ ในฤดูกาล 2006–07 เขาย้ายไปวอตฟอร์ดในปี ค.ศ. 2010 และได้รับการแต่งตั้งให้เป็นกัปตันทีม จากการพาสโมสรเลื่อนชั้นสู่พรีเมียร์ลีกหลังจบฤดูกาล 2014–15

 การจำคุก 
วันที่ 25 มิถุนายน ค.ศ. 2012 ดีนีย์ถูกสั่งจำคุก 10 เดือน ข้อหาเตะผู้ชายคนหนึ่งที่ศีรษะในช่วงที่มีการทะเลาะวิวาท อย่างไรก็ตาม เขาได้รับการปล่อยตัวหลังจากถูกตัดสินจำคุกเพียง 3 เดือน เนื่องจากเขายอมรับผิดและเป็นการกระทำความผิดครั้งแรก

 เกียรติประวัติ 
วอตฟอร์ด
 รองชนะเลิศ ฟุตบอลลีกแชมเปียนชิป: 2014–15

บุคคล
 ทีมยอดเยี่ยมแห่งปีของพีเอฟเอ: แชมเปียนชิป 2014–15
# ฟุตบอลทีมชาติยูกันดา
ฟุตบอลทีมชาติยูกันดา เป็นทีมฟุตบอลประจำประเทศยูกันดา อยู่ภายใต้การควบคุมของสหพันธ์สมาคมฟุตบอลยูกันดา เคยจบอันดับที่สองในแอฟริกาคัพออฟเนชันส์ เมื่อปี ค.ศ. 1978

 เกียรติประวัติ 
เซคาฟาคัพ
ชนะเลิศ 14 สมัย (1973, 1976, 1977, 1989, 1990, 1992, 1996, 2000, 2003, 2008, 2009, 2011, 2012, 2015)
รองชนะเลิศ 4 สมัย

 สถิติการแข่งขันฟุตบอลโลก 
สถิติในฟุตบอลโลกสถิติรอบคัดเลือกปีรอบอันดับแข่งชนะเสมอแพ้ได้เสียแข่งชนะเสมอแพ้ได้เสีย 1930 –  1974ไม่ได้เข้าร่วมไม่ได้เข้าร่วม 1978ไม่ผ่านรอบคัดเลือก210134 1982ถอนตัวถอนตัว 1986ไม่ผ่านรอบคัดเลือก210113 1990210123 1994ถอนตัวในรอบคัดเลือกถอนตัวในรอบคัดเลือก 1998ไม่ผ่านรอบคัดเลือก200215 2002201147 2006123271018 2010631289 2014622256 2018843172 2022รอแข่งขันทั้งหมด0/2142159184247
# แอนทิกะนี
แอนทิกะนี (อ่านว่า แอนติกอแน) ตามตำนานเทพปกรณัมกรีก เป็นบุตรีของอีดิปัส กษัตริย์แห่งธีบส์ และพระนางโยคัสตา (Jocasta) ชื่อของ แอนทิกะนี (Ἀντιγόνη) เป็นอิตถีลิงค์ (feminine gender) ของชื่อ แอนติโกนัส  แปลว่า "เทียบได้กับบรรพบุรุษ" ตำนานของแอนทิกะนีเป็นที่รู้จักกันดี จากบทละครโศกนาฏกรรมที่มีชื่อเสียงของซอโฟคลีส นาฏศิลปินของเอเธนส์

ตำนาน
thumb|พงศาวลีของแอนทิกะนี|left

ตำนานของแอนทิกะนี เป็นเรื่องของราชธิดาของกษัตริย์อีดิปัส ผู้พยายามจะทำพิธีปลงศพให้แก่พี่ชาย โพลีไนซีส (Polynices) ("ผู้มากความขัดแย้ง" ภาษากรีกอ่านว่า โปลูเนเกส) โดยเมื่ออีดิปัสสละราชสมบัติกรุงธีบส์ให้แก่ลูกชายสองคน ได้แก่ โพลีไนซีส และ อีตีโอคลีส (Eteocles) พระองค์ได้สาปแช่งวงศ์ตระกูลของตนไว้ ทำให้พี่น้องทั้งสองไม่อาจตกลงแบ่งการปกครองกรุงธีบส์ นครแห่งทวารทั้งเจ็ดได้โดยสันติ โดยอีตีโอคลีสไม่ยอมผลัดเปลี่ยนให้น้องชายเข้าปกครองเมืองเมื่อครบหนึ่งปีตามที่สัญญากัน โพลีไนซีสจึงออกจากพระนครไปรวบรวมสมัครพรรคพวก ตั้งกองทัพมาโจมตีเมืองธีบส์ ในสงครามที่มีชื่อเรียกขานว่า ศึกเจ็ดขุนพลชิงธีบส์ พี่น้องทั้งสองตายด้วยมือของกันและกันในการรบ

right|thumbnail|220px|แอนทิกะนี กับ อิสมีเน ภาพแสดงแอนทิกะนีใส่ชุดไว้ทุกข์พี่ชาย และถือคณโฑใส่น้ำทักษิโณทกฝ่าฝืนคำสั่งครีออน
หลังศึกเจ็ดขุนพลยุติลง ครีออนขึ้นเป็นกษัตริย์ครองธีบส์ และออกคำสั่งไม่ให้ผู้ใดชำระหรือฝังศพโพลีไนซีส และห้ามไม่ให้ไว้ทุกข์ด้วย หากฝ่าฝืนต้องโดนประหารด้วยการปาหิน แอนทิกะนีฝ่าฝืนบัญญัติของครีออน และถูกนำไปพิจารณาคดี โดยแอนทิกะนีให้การว่าตนทราบคำสั่งของตรีออนดี แต่ตัดสินใจฝ่าฝืน โดยอ้างว่าเป็นการทำตามบัญญัติของสวรรค์ (divine law) ที่สูงกว่ากฎหมายของมนุษย์ ทำให้ถูกพิพากษาลงโทษให้ฝังทั้งเป็น

 แอนทิกะนี (ซอโฟคลีส) 
ในบทละครของซอโฟคลีส แอนทิกะนีต้องโทษให้ถูกฝังทั้งเป็นอยู่ในสุสานตามคำสั่งของครีออน และต่อมาแม้ครีออนจะเปลี่ยนใจคิดปล่อยตัวแอนทิกะนี แอนทิกะนีก็ผูกคอตายในสุสานเสียแล้ว และฮีมอน (Haemon) คู่หมั้นของแอนทิกะนีและลูกชายของครีออนเอง ก็แทงตัวตายตามคนรักไป เมื่อเรื่องทราบถึงยูรีดีส (Eurydice) ภริยาของครีออน เธอก็ฆ่าตัวตายตามลูกชายไปด้วย
# กรีซยุคคลาสสิก
กรีซยุคคลาสสิก หรือ กรีซสมัยคลาสสิก เป็นช่วงเวลาในประวัติศาสตร์ของกรีซโบราณที่อยู่ระหว่าง กรีซสมัยอาร์เคอิก และสมัยเฮลเลนิสติก โดยมีระยะเวลายาวนานประมาณ 200 ปี (ศตวรรษที่ 5 และ 4 ก่อนค.ศ.)Thomas R. Martin, Ancient Greece, Yale University Press, 1996, p. 94). ตั้งแต่ชัยชนะของเอเธนส์ที่ซาลามิส ต่ออาณาจักรเปอร์เซีย ในปีที่ 480 ก่อนค.ศ. (บางครั้งก็เริ่มนับตั้งแต่ปีที่ 510 ก่อนค.ศ. อันเป็นปีที่ชาวเอเธนส์กำจัดทรราชคนสุดท้ายลงได้) จนถึงเหตุการณ์สวรรคตของพระเจ้าอเล็กซานเดอร์มหาราช ในปีที่ 323 ก่อน ค.ศ. ยุคคลาสสิคของกรีซเป็นยุคสมัยที่อารยธรรมกรีกเบ่งบานถึงขีดสุด และเป็นช่วงที่วัฒนธรรมเชิงคุณค่า และสถาบันต่าง ๆ ของชนชาติกรีกได้พัฒนาไปจนถึงขีดสมบูรณ์ 

กรีซในยุคคลาสสิก มีอิทธิพลอย่างลึกซึ้งต่อจักรวรรดิโรมัน และต่อรากฐานของอารยธรรมตะวันตก ระบบความคิดส่วนใหญ่ของโลกตะวันตกสมัยใหม่ ไม่ว่าทางการเมืองการปกครอง, ทางศิลปะ ทางสถาปัตยกรรม, ทางวิทยาศาสตร์, ทางการละคร, ทางวรรณกรรม, และทางปรัชญา ล้วนแต่เป็นสิ่งที่อนุพัทธ์ (derived) หยิบยืม หรือต่อยอดมาจากมรดกทางความคิดของกรีซในช่วงเวลาประวัติศาสตร์นี้ทั้งสิ้น 

ศตวรรษที่ 5 ก่อนคริสตกาล
ในศตวรรษนี้นครรัฐเอเธนส์มีความโดดเด่นที่สุด เพราะเอเธนส์ทิ้งงานเขียนทั้งทางประวัติศาสตร์ กฎหมาย และวรรณคดีไว้มากกว่านครรัฐกรีกโบราณอื่นทั้งหมด จึงอาจกล่าวได้ว่าเหตุการณ์สำคัญเหตุการณ์แรกเกิดขึ้นในปีที่ 508 ก่อนค.ศ. เมื่อไคลส์ธีนีส (Cleisthenes) ร่วมมือกับสปาร์ตาโค่น ฮิปปิอัส ทรราชคนสุดท้ายของเอเธนส์ลงจากอำนาจ และสามารถร่วมมือกับสภาห้าร้อยคน ; สภาบูแล) ชิงอำนาจมาจากไอซากอรัส (Isagoras) ได้ และเริ่มปฏิรูปเอเธนส์ แต่ถ้ามองให้กว้างออกไปทั่วทั้งแผ่นดินกรีซ ก็อาจพูดได้ว่าการก่อกบฏไอโอเนีย เมื่อปีที่ 500 ก่อนค.ศ. มีความสำคัญในฐานะเหตุการณ์ที่กระตุ้นให้จักรวรรดิเปอร์เซียเปิดฉากรุกรานกรีซในปีที่ 492 ก่อนค.ศ. ทัพของเปอร์เซียถูกพิชิตในปีที่ 492 ก่อนค.ศ. แต่อีกทศวรรษต่อมาเปอร์เซียก็ยกทัพกลับมาอีกเป็นครั้งที่สอง (ในปีที่ 481-479 ก่อนค.ศ.) ทว่าก็ล้มเหลวอีกแม้ว่าจะสามารถเดินทัพเข้าครองพื้นที่ส่วนใหญ่ของกรีซได้ และได้ชัยชนะทั้งในยุทธการที่เทอร์โมพิลี และยุทธนาวีที่อาร์เตมิเซียม หลังจากเสร็จศึกกับเปอร์เซียแล้ว สันนิบาตดีเลียนก็ถูกสถาปนาขึ้นภายใต้อิทธิพลครอบงำ (hegemon) ของเอเธนส์ และถูกเอเธนส์ใช้เป็นเครื่องมือสร้างอำนาจและความมั่งคั่ง ความไม่รู้จักพอของเอเธนส์ทำให้เกิดการลุกฮือขึ้นในบรรดานครรัฐพันธมิตร ซึ่งล้วนถูกเอเธนส์ใช้กำลังทหารเข้ากำหราบ แต่พลวัตทางอำนาจของเอเธนส์ทำให้สปาร์ตาตื่นขึ้นมา และนำมาซึ่งสงครามเพโลพอนนีเซียน ในปีที่ 431 ก่อนค.ศ. สงครามดำเนินไปในสมรภูมิทั่วทั้งโลกอารยธรรมของกรีซเป็นเวลาเกือบ 30 ปี โดยมีการสงบศึกเพียงช่วงสั้นๆ จนในที่สุดเอเธนส์ก็ถูกพิชิตลงอย่างเด็ดขาด ในปีที่ 404 ก่อนค.ศ. เรื่องราวในศตวรรษที่ 5 ก่อนค.ศ. ของกรีซในยุคคลาสสิกก็ปิดฉากลง ด้วยความวุ่นวายทางการเมืองของเอเธนส์หลังจากนั้น

การเมืองเอเธนส์สมัยไคลส์ธีนีส

สงครามกับเปอร์เซีย หรือสงครามมาราธอน 

มหาสงครามเพโลพอนนีส

ศตวรรษที่ 4 ก่อนคริสตกาล

วัฒนธรรมของกรีซยุคคลาสสิค

ศิลปะกรีกยุคคลาสสิค

ปรัชญากรีกยุคคลาสสิค

การละครกรีกยุคคลาสสิค
# พระราชพิธีเสกสมรสระหว่างเจ้าชายแฮร์รีกับเมแกน มาร์เกิล
พระราชพิธีเสกสมรสระหว่างเจ้าชายแฮร์รีกับเมแกน มาร์เกิล มีขึ้นเมื่อวันที่ 19 พฤษภาคม ค.ศ. 2018 ณ โบสถ์น้อยเซนต์จอร์จภายในพระราชวังวินด์เซอร์ สหราชอาณาจักร โดยเป็นพระราชพิธีเสกสมรสระหว่างเจ้าชายแฮร์รี สมาชิกราชวงศ์สหราชอาณาจักร กับเมแกน มาร์เกิล หญิงสาวชาวอเมริกันที่เคยทำอาชีพนักแสดง, บล็อกเกอร์, ทูตการกุศล  และทนาย ในเช้าวันแต่งงาน สมเด็จพระราชินีนาถเอลิซาเบธที่ 2 พระอัยยิกาในเจ้าชายแฮร์รี พระราชทานตำแหน่งดยุกแห่งซัสเซกซ์, เอิร์ลแห่งดัมบาร์ตัน และบารอนคิลคีลให้กับพระองค์

ในวันแต่งงาน มาร์เกิลกลายเป็นดัชเชสแห่งซัสเซกซ์ เคาน์ติสแห่งดัมบาร์ตัน และบารอนเนสคิลคีล จัสติน เวลบีย์ อาร์ชบิชอปแห่งแคนเทอร์เบอรี เป็นผู้ทำพิธีเสกสมรสด้วยพิธีรับศีลแบบแองกลิคัน อ่านบทสวดมนตร์แบบคริสตจักรแห่งอังกฤษ พิธีนี้เป็นที่รู้จักจากการรวมวัฒนธรรมแอฟริกัน-อเมริกันในงาน

หมายเหตุ
# วอลเลย์บอลยุวชนชิงแชมป์เอเชีย
วอลเลย์บอลยุวชนชิงแชมป์เอเชีย อาจหมายถึง

 ชาย 
วอลเลย์บอลชายชิงแชมป์เอเชีย รุ่นอายุไม่เกิน 16 ปี
วอลเลย์บอลชายชิงแชมป์เอเชีย รุ่นอายุไม่เกิน 18 ปี

 หญิง 
วอลเลย์บอลหญิงชิงแชมป์เอเชีย รุ่นอายุไม่เกิน 16 ปี
วอลเลย์บอลหญิงชิงแชมป์เอเชีย รุ่นอายุไม่เกิน 18 ปี